Diari Oficial de la Generalitat Valenciana


Sumari del DOGV 6012, del 13-05-2009 (2009/5241)

RESOLUCIÓ de 30 d'abril de 2008, de la Direcció General per al Canvi Climàtic, per la qual s'atorga a l'empresa Cemex España, SA, l'autorització ambiental integrada per a una indústria de fabricació de ciment al terme municipal de Sant Vicent del Raspeig. Expedient número 153/05 IPPC.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6012

Data del DOGV
:   13-05-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/5241


Data del document
:   30-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Sant Vicent del Raspeig
    * empresa privada
    * ciment

RESOLUCIÓ de 30 d'abril de 2008, de la Direcció General per al Canvi Climàtic, per la qual s'atorga a l'empresa Cemex España, SA, l'autorització ambiental integrada per a una indústria de fabricació de ciment al terme municipal de Sant Vicent del Raspeig. Expedient número 153/05 IPPC. [2009/5241]  
Vistos els documents que es troben en l'expedient 153/05 IPPC, instruït a instàncies de l'empresa Cemex España, SA, a fi d'obtenir l'autorització ambiental integrada per a una indústria de fabricació de ciment, s'emet aquesta resolució de conformitat amb els següents  
Antecedents de fet  
Primer. Amb data 30 de desembre de 2005, Joaquín F. Arroyo Pérez, en nom de la mercantil Cemex España, SA, amb CIF A-46004214 i domicili social al carrer Hernández de Tejada, 1, de Madrid, presenta en el Registre General de la Conselleria de Territori i Habitatge una sol·licitud d'autorització ambiental integrada per a la indústria de fabricació de ciment, que es detalla en l'annex I.  
A la sol·licitud s'adjunta l'informe urbanístic favorable emés per l'Ajuntament de Sant Vicent del Raspeig amb data 10 de maig de 2004.  
Segon. Una vegada admesa a tràmit la sol·licitud, la Conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la idoneïtat de la documentació que acompanya la sol·licitud.  
Tercer. Amb dates 11 d'abril i 26 de juliol de 2006, la Conselleria de Territori i Habitatge requereix nova documentació a l'empresa, que la presenta, respectivament, amb dates 3 de juliol i 10 d'octubre de 2006.  
Quart. Amb data 5 de març de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació i se'n publica l'anunci en el Diari Oficial de la Comunitat Valenciana (DOCV núm. 5463).  
Durant aquest període s'han presentat al·legacions per part del rector de la Universitat d'Alacant i de la Federació Ecologistes en Acció del País Valencià.  
Quant al contingut de les al·legacions presentades, es considera que en relació amb les condicions de funcionament de l'activitat que poden tenir conseqüències sobre el medi ambient, les mesures correctores indicades en la documentació aportada i les que es fixen en aquesta resolució són suficients per a garantir-ne una correcta protecció.  
Cinqué. Transcorregut el termini d'informació pública, amb data 13 de juny de 2007 la Conselleria de Medi Ambient, Aigua, Urbanisme i Habitatge sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Sisé. Amb data 24 de juliol de 2007 s'incorpora a l'expedient l'informe emés per l'Ajuntament de Sant Vicent del Raspeig en matèries de la seua competència, d'acord amb l'article 18 de la Llei 16/2002.  
Seté. Amb data 11 de març de 2008, s'incorpora a l'expedient l'informe emés per la Confederació Hidrogràfica del Xúquer, segons el que disposa l'article 19 de la Llei 16/2002, en el qual indica que la documentació aportada defineix la inexistència d'abocament d'aigües residuals al domini públic hidràulic. No obstant això, per a justificar l'abocament zero, la Confederació Hidrogràfica del Xúquer requereix documentació complementària, presentada per l'empresa amb data 15 d'abril de 2008 i remesa a l'esmentada Confederació amb data 24 d'abril de 2008.  
Així mateix, s'han incorporat a l'expedient els informes del Servei de Residus Industrials, del Servei de Residus Urbans i del Servei de Protecció de l'Ambient Atmosfèric.  
Vuité. Amb data 29 d'abril de 2008 es realitza el tràmit d'audiència a l'interessat.  
Nové. Amb data 29 d'abril de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 153/05 IPPC de sol·licitud d'autorització ambiental integrada, promoguda per Cemex España, SA.  
Als anteriors fets s'apliquen els següents  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 3.1 de l'annex I de la Llei 16/2002.   
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que posseïsc, resolc:  
Primer  
Concedir a Cemex España, SA l'autorització ambiental integrada per a una indústria de fabricació de ciment ubicada a la partida Inmediaciones, s/n, de Sant Vicent del Raspeig (Alacant), d'acord amb el Projecte de sol·licitud d'autorització ambiental integrada, de desembre de 2005, i subscrit per Pablo Benlloch Castelló, la qual queda inscrita en el Registre General d'Instal·lacions IPPC de la Comunitat Valenciana amb el número 181-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions difuses de partícules  
Els valors límit d'emissió difusa de partícules, per als quals s'haurà de mostrejar únicament la fracció PM10, seran els següents:  
Valor mitjà de valors 24 hores 40 µg/m³  
Màxim de tots els valors mitjans diaris 50 µg/m³  
El mostratge es realitzarà 4 dies laborables consecutius durant 24 hores al dia i durant 3 setmanes consecutives, en les condicions habituals de funcionament de la indústria.  
A fi de garantir l'adequació de les condicions meteorològiques durant el mostratge, s'haurà d'aportar un registre en base horària de les variables següents: temperatura, humitat relativa, direcció i velocitat del vent i pluviometria. En el cas que existisquen condicions meteorològiques extraordinàries que puguen condicionar la presència, dispersió o deposició de les partícules, el temps de mostratge s'incrementarà en la mateixa duració que les esmentades condicions meteorològiques.  
Els punts de mostratge seran quatre, situats al perímetre de la instal·lació: dos, a sobrevent i sotavent d'aquesta i dos en la perpendicular.  
1.2. Emissions canalitzades  
  
\* \* \* \* \*  
  
\* \* \* \* \*  
S'inclouen en aquesta autorització els següents focus d'emissió:  
Identificació del focus Descripció  
1 Forn  
2 Molí cru 1  
3 Molí cru 2  
4 Molí de ciment 1  
5 Molí de ciment 2  
6 Trituració d'agregats  
7 Envasadora  
8 Caldera de fluid tèrmic  
Els valors límit d'emissió al forn i la periodicitat de mostratge seran els següents:  
(1) S'admetrà una tolerància de 150 mg/Nm³ durant vuit hores consecutives. Les instal·lacions de depuració no podran funcionar incorrectament més de 200 hores/any.  
Els valors límit d'emissió als molins i la periodicitat de mostratge seran els següents:  
Els valors límit d'emissió a la trituradora i a l'envasadora i la periodicitat de mostratge seran els següents:  
Contaminants Límits d'emissió  
Partícules 50 mg/Nm³  
En aquests focus es realitzarà un autocontrol de funcionament mecànic cada 3 mesos.  
Els valors límit d'emissió en la caldera de fluid tèrmic i la periodicitat de mostratge seran els següents:  
Contaminants Límits d'emissió  
Partícules 50 mg/Nm³  
SO2 600 mg/Nm³  
NOx 1.200 mg/Nm³  
CO 1.145 mg/Nm³  
Opacitat 2  
En aquest focus es realitzarà un autocontrol de funcionament mecànic cada 3 mesos i un autocontrol de funcionament elèctric cada 6 mesos.  
En el termini de sis mesos des de la concessió d'aquesta autorització, s'haurà de presentar una analítica de les emissions atmosfèriques generades en cadascun dels focus autoritzats, realitzada per una entitat col·laboradora en matèria de qualitat ambiental.  
1.3. Control de l'emissió de contaminants per focus canalitzats  
1.3.1. Sistemes de depuració de partícules   
Ateses les característiques de la indústria, la instal·lació haurà de disposar d'aspiracions en tots els punts de càrrega, descàrrega, caigudes de nivell i mòlta de material pulverulent. Les esmentades aspiracions hauran d'anar connectades a un equip depurador.  
1.3.2. Condicions de presa de mostres i expressió de resultats  
a) Punts de presa de mostra: els focus canalitzats hauran de tenir la situació, disposició, dimensió i els accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera ha de garantir una correcta dispersió dels contaminants emesos. Concretament, la seua alçària no sols haurà de complir el que estableix l'Ordre 18 d'octubre de 1976 sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la del mateix focus menys dos metres, que produïsquen un apantallament, que dificulte la dispersió i es justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures es realitzaran en condicions normals d'operació de les instal·lacions, registrant els paràmetres que les determinen i s'han de cobrir les diferents tipologies o els grups de productes que es fabriquen a cada instal·lació.  
d) Les concentracions mesurades sempre estaran referides a condicions normals de pressió i temperatura (1 atm i 0ºC), i per als gasos de combustió en base seca i un contingut d'oxigen del 10% .  
1.4. Control de l'emissió de partícules per fonts difuses  
A fi d'evitar les emissions difuses provinents de les operacions d'emmagatzemament, manipulació i transport de matèries primeres pulverulentes, s'han de dur a terme les mesures següents:  
- Tancament total o parcial de les instal·lacions d'emmagatzemament de materials pulverulents.  
- Instal·lació de pantalles o altres mitjans de protecció contra el vent de les instal·lacions d'emmagatzemament, manipulació i transport de materials.  
- Instal·lacions fixes o mòbils de condicionament d'aplecs de material per mitjà de l'aplicació d'aigua o agents tensioactius.  
- Tancament d'instal·lacions de transport i processament de materials.  
- Aspiració i desempolsegament d'instal·lacions d'emmagatzemament, transport, punts de transferència i de càrrega i descàrrega de materials pulverulents.  
- Condicionament, pavimentació i neteja d'instal·lacions, de les vies de circulació i de les àrees d'estacionament de vehicles.  
2. Soroll  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'han de complir els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
No obstant això, una vegada adaptada l'ordenança municipal en matèria de sorolls a la legislació autonòmica, s'han de complir els valors establits en aquesta en cas de resultar més restrictius.  
Una vegada adoptades les mesures correctores a fi de reduir els nivells sonors, s'haurà de realitzar una auditoria acústica a càrrec d'una entitat col·laboradora en matèria de qualitat ambiental per al camp de la contaminació acústica que en verifique l'efectivitat.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Abocaments  
S'actuarà segons allò especificat en el projecte, de manera que es garantisca la inexistència d'abocament d'aigües residuals, industrials i domèstiques al domini públic hidràulic (abocament zero).  
Anualment s'haurà de remetre, davant de l'òrgan competent per a l'atorgament de l'autorització ambiental integrada, totes les factures de retirada o els justificants acreditatius de la retirada de les aigües residuals que s'emmagatzemen en depòsit impermeable per al seu posterior tractament per un gestor autoritzat, de manera que aquestes siguen coincidents amb el volum generat.  
4. Protecció del sòl i de les aigües subterrànies  
Queda prohibit l'abocament a llits, sòls o subsòls que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
En aquest sentit, l'empresa ha emplenat l'informe preliminar de situació del sòl d'acord amb el que estableix l'article 3.1 de l'esmentat Reial decret 9/2005.  
Els resultats analítics han posat de manifest que, excepte en una mostra, les concentracions d'elements contaminants no superen els nivells genèrics de referència previstos en els annexos IV i V del Reial decret 9/2005, per la qual cosa, segons el que disposa l'annex IV de l'esmentat Reial decret, s'haurà de realitzar una valoració de riscos. Pel fet que la investigació realitzada té la consideració de preliminar, pel nombre de sondejos realitzats respecte a l'àrea que s'ha d'investigar, abans de la valoració de riscos s'haurà d'executar una malla de sondejos més densa al voltant del sondeig 14 a fi de conéixer en extensió i profunditat l'afecció al terreny.   
5. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
Quant a la producció de residus sanitaris, caldrà ajustar-se al que disposa el Decret 240/1994, de 22 de novembre, pel qual s'aprova el reglament regulador de la gestió dels residus sanitaris.  
5.1. Producció de residus  
S'autoritza la producció dels residus següents, sempre que la seua capacitat de generació anual siga de l'entorn de la magnitud que a continuació s'indica i la capacitat de producció de ciment del centre productiu detallat en l'annex I siga de l'entorn de 260.000 t/any de ciment i 200.000 t/any de clínker.  
  
\* \* \* \* \*  
L'esmentat centre productiu està inscrit en el Registre General de Productors Autoritzats de Residus de la Comunitat Valenciana.   
L'empresa haurà de disposar de documents d'acceptació (originals o còpies compulsades) al seu nom de tots els residus produïts, que han de coincidir en la seua codificació amb els residus autoritzats en aquesta resolució. Els esmentats documents hauran de ser emesos i estar segellats per gestors autoritzats, a més d'estar vigents  
  
\* \* \* \* \*  
L'esmentat centre productiu està inscrit en el Registre d'Establiment, Centres i Serveis Sanitaris i Veterinaris de la Comunitat Valenciana.  
5.2. Gestió de residus no perillosos  
La instal·lació s'inscriu en el Registre de Gestors Autoritzats de Residus de la Comunitat Valenciana, per a l'operació de valoració R5 (reciclatge o recuperació d'altres matèries inorgàniques) segons l'annex I de l'Ordre MAM/304/2002, dels residus no perillós amb els codis que s'indiquen a continuació.  
5.3. Control de residus  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que, pel seu alt contingut líquid, poden generar abocaments, es disposarà de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
Per a la recollida de possibles escapaments o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, es gestionarà com a residu perillós o no perillós, segons corresponga.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus perillosos i els no perillosos s'han de lliurar a gestors que disposen de la corresponent autorització administrativa per a la seua gestió.  
Cada quatre anys s'haurà d'elaborar un pla de prevenció i reducció de residus perillosos que es presentarà a la Direcció General per al Canvi Climàtic.  
S'ha d'emplenar la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any, d'acord amb el model establit en l'annex 3 del Reial decret 833/1988.  
Quant a l'activitat de gestió de residus no perillosos, l'empresa portarà un registre documental en què figuren quantitat, naturalesa, origen i destinació dels residus gestionats. L'esmentat registre serà remés a la Direcció General per al Canvi Climàtic abans de l'1 de març de cada any.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que estableixen aquestes condicions, haurà de ser comunicada.  
Els requisits establits en la legislació vigent en matèria d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual es desplega el Reglament per al desenvolupament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
6. Mesures que s'han d'adoptar en situacions diferents de les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, s'haurà de comunicar immediatament l'esmentada situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, juntament amb les dades d'identificació, hauran de figurar les següents:  
- Causes de l'incident  
- Hora en què es va produir i la seua duració  
- Característiques de l'emissió o abocament  
- Mesures correctores adoptades  
- Hora i forma en què es va comunicar el succés  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14994:1996.  
Així mateix, quan es determine el tancament definitiu s'han de desmantellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
8. Obligació de subministrament d'informació  
Abans de l'1 de març de cada any, s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon  
La instal·lació cessarà en l'activitat, desenvolupada fins aleshores, a les 0:00 hores del dia 1 d'agost de 2009, d'acord amb el conveni de col·laboració entre la Generalitat, a través de la Conselleria de Medi Ambient, Aigua, Urbanisme i Habitatge i l'empresa Cemex España, SA, de data 29 d'abril de 2008.  
Tercer  
El titular de la instal·lació haurà de presentar a la Direcció General per al Canvi Climàtica un certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Quart  
Aquesta autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució. La visita serà realitzada per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Cinqué  
L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Sisé  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté  
En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 30 d'abril de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Cemex España, SA, en les seues instal·lacions de Sant Vicent del Raspeig, disposa d'una instal·lació existent per a fabricació de ciment blanc, amb una capacitat de producció de 400.000 t/any de ciment i 338.000 t/any de clínker.  
El sistema utilitzat per a la fabricació de ciment blanc és un procés de via semihumida amb forns rotatoris i precalcinació en una graella Lepol de doble pas de gasos, en la qual no es preveu modificacions substancials ni canvi en el procés.  
La fàbrica, que disposa en l'actualitat de dos forns, pararà definitivament el funcionament d'un d'aquests i deixarà en funcionament només l'altre i en reduirà pràcticament a la meitat l'actual producció, amb la consegüent reducció d'emissions a l'atmosfera.  
El forn que quede en funcionament disposarà de dos electrofiltres, la qual cosa permetrà duplicar la capacitat actual de filtratge.  
Amb aquesta autorització ambiental integrada s'autoritza que el forn que quede en funcionament puga fabricar indistintament clínker gris o blanc, per la qual cosa la fàbrica produirà ciment gris o blanc, segons les necessitats que definisca Cemex.  
Des del punt de vista de la contaminació atmosfèrica, la instal·lació disposarà d'un forn que funciona amb carbó, molins de ciment i crus, trituració d'agregats i envasadora. Els molins, la trituradora i l'envasadora disposen de filtres de mànegues com a mesura correctora per a l'emissió de pols.  
La instal·lació consumeix aigua de pou i disposa de concessió d'aigües subterrànies de la Confederació Hidrogràfica del Xúquer, aigua de xarxa i aigua reciclada. L'aigua de pou i l'aigua reciclada són destinades únicament a ús industrial, mentre que l'aigua potable és utilitzada per a la refrigeració i ús sanitari.  
Les aigües residuals domèstiques es condueixen a set fosses sèptiques distribuïdes per la fàbrica, que, una vegada plenes, són buidades per un camió autoritzat i es porten a l'EDAR de Monte Orgegia o a l'EDAR de Racó de Lleó.  
La fàbrica treballa amb un sistema de refrigeració en circuit tancat. La utilització de l'aigua en el procés no genera cap tipus d'aigua residual o d'abocament ja que s'evapora en el procés. En la neteja de les instal·lacions no s'empra aigua a causa del perill que es forge el ciment en les mateixes instal·lacions.  
Des del punt de vista de la producció de residus, la instal·lació està inscrita com a petit productor de residus perillosos i autoritzada com a productor de residus perillosos. Així mateix, la instal·lació s'inscriu en el Registre de Gestors Autoritzats de Residus de la Comunitat Valenciana, per a l'operació de valorització R5 de rajoles refractàries.